open-index/open-wikipedia-markdown huggingface dataset:
নাটেল্লা আকাবা

**নাটেল্লা নুরিভনা আকাবা** (; ; জন্ম ১৪ মার্চ ১৯৪৫) হলেন আবখাজিয়ার একজন ইতিহাসবিদ, রাজনীতিবিদ এবং নাগরিক সমাজের নেতা।

## একাডেমিয়ায় প্রাথমিক জীবন এবং কর্মজীবন
নাটেল্লা আকাবা ১৯৪৫ সালের ১৪ই মার্চ মস্কোতে জন্মগ্রহণ করেন। ১৯৫৫ সালে তার পরিবার সুখুমিতে ফিরে আসে। ১৯৬২ সালে আকাবা সুখুমিতে অবস্থিত হাই স্কুল নং ১০ (নেস্টর লাকোবা) থেকে স্নাতক পাশ করেন। ১৯৬২ থেকে ১৯৬৭ সাল পর্যন্ত তিনি মস্কো স্টেট বিশ্ববিদ্যালয়ের ইতিহাস অনুষদে জাতিতত্ত্ব অধ্যয়ন করেন। পরের বছর গুলোতে তিনি সোভিয়েত আবখাজিয়া পত্রিকায় সাহিত্য সহকারী ছিলেন।

১৯৭৬ সালে নাটেল্লা আকাবা মস্কোর ইউএসএসআর একাডেমি অফ সায়েন্সেসের ওরিয়েন্টাল স্টাডিজ ইনস্টিটিউট থেকে স্নাতক পাশ করেন। তিনি পরবর্তীতে ইয়েরেভানে চলে যান যেখানে ১৯৭৯ সালে তিনি ইয়েরেভান রাষ্ট্রীয় বিশ্ববিদ্যালয় এবং ইয়েরেভান পলিটেকনিক ইনস্টিটিউটে ইতিহাস শিক্ষাদান করতে শুরু করেন। ১৯৮১ সালে আকাবা ওরিয়েন্টাল স্টাডিজ ইনস্টিটিউটে "কাতারে ইংরেজি সাম্রাজ্যবাদের ঔপনিবেশিক নীতি" শিরোনামে তার থিসিস রক্ষা করেছিলেন।

১৯৮৯ সালে নাটেল্লা আকাবা সহযোগী অধ্যাপক হন এবং আবখাজিয়ান স্টেট বিশ্ববিদ্যালয়ের সাধারণ ইতিহাস বিভাগে কাজ করার জন্য সুখুমে আবার ফিরে আসেন।

## রাজনীতি ও সুশীল সমাজে কর্মজীবন
১৯৯০ সালে নাটেল্লা আকাবা পিপলস ফোরাম আইদগাইলারের প্রেসিডিয়াম সদস্য হন। ১৯৯১ সালের জানুয়ারি মাসে তিনি আবখাজিয়ার ডেমোক্রেটিক পার্টি, আবখাজিয়ার প্রথম, কিন্তু স্বল্পস্থায়ী, সোভিয়েত-পরবর্তী রাজনৈতিক দল, এর প্রতিষ্ঠাতা সদস্য হন।

১৯৯১ সালে নাটেল্লা আকাবা আবখাজিয়ার সুপ্রিম সোভিয়েতে নির্বাচিত হন যেখানে তিনি মানবাধিকার এবং আন্তঃজাতিক সম্পর্কের জন্য কমিটির ডেপুটি চেয়ারম্যান হন। ১৯৯৪ থেকে ১৯৯৫ পর্যন্ত আকাবা তথ্য ও প্রেস মন্ত্রী ছিলেন। ১৯৯৬ সালের পরবর্তী নির্বাচন পর্যন্ত তিনি সংসদ সদস্য ছিলেন।

নাটেল্লা আকাবা সেন্টার ফর ডেমোক্রেসি অ্যান্ড হিউম্যান রাইটস এবং অ্যাসোসিয়েশন অব উইমেন অব আবখাজিয়ারও প্রধান ছিলেন।

২০০৭ সালে নাটেল্লা আকাবা আবখাজিয়ার পাবলিক চেম্বারের প্রথম সচিব হন। তিনি ২০১০ সালে, ২৯ অক্টোবর ২০১৩ এবং ২ নভেম্বর ২০১৬ সালে এই পদে পুনরায় নির্বাচিত হন। তিনি ২০১৯ সালে পদত্যাগ করেছিলেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:২০শ শতাব্দীর নারী রাজনীতিবিদ
বিষয়শ্রেণী:মস্কোর ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৪৫-এ জন্ম
ইউসুফ সেলিম কারাম

**ইউসেফ বে সেলিম বে কারাম** (৫ এপ্রিল, ১৯১০ - ফেব্রুয়ারি ৩, ১৯৭২) ছিলেন লেবাননের একজন সংসদ সদস্য।

## প্রারম্ভিক জীবন
ইউসুফ সেলিম কারাম লেবাননের এহেডেনে জন্মগ্রহণ করেন।। তার বাবা ছিলেন সেলিম বে কারাম এবং তার মায়ের নাম ছিল জামিলি মেলহেম আসাদ বুলোস পরিবারটির জনসেবার দীর্ঘ ইতিহাস ছিল, তার বাবা, একজন জেলা গভর্নর (১৮৯৮-১৯০০) ছিলেন; তার দাদা মিখাইল বে  ছিলেন বিখ্যাত জাতীয় বীর ইউসুফ বে কারাম। তার চাচা আসাদ বে ও একজন জেলা গভর্নর (১৮৭৪-১৮৮৭) ছিলেন।

তিনি কলেজ স্ট্যানিসলাস ডি প্যারিস থেকে স্নাতক পাশ করেন।

## রাজনৈতিক জীবন
উত্তর লেবাননের বিশারি শহরের সংসদ সদস্য ওয়াহিব গেগেয়ার মৃত্যুর পরে ইউসুফ সেলিম কারাম বিশারি থেকে ১৯৪৩ সালে প্রথমবারের মতো সংসদ সদস্য নির্বাচিত হন। তিনি মৃত এমপির ভাই হাসিব গেগাকে পরাজিত করে উত্তর লেবানন গভর্নরেট আসনে জয়ী হন। পরবর্তীতে তিনি ১৯৪৩, ১৯৪৭ এবং ১৯৫১ সালে পরপর তিনটি মেয়াদে ঐ আসন থেকে নির্বাচিত হন।
১৯৪৭ সালের সাধারণ নির্বাচনের সময়, ইউসেফ সেলিম কারাম তার তৎকালীন পার্টনার হামিদ ফ্রাঙ্গিয়েহের সাথে উত্তর লেবানন গভর্নরেট আসনের জন্য দ্বিতীয়বারের জন্য পুনঃর্নির্বাচিত হন। কারাম ১৯৫১ সালে টানা তৃতীয়বারের জন্য নির্বাচিত হন যেখানে তিনি তার তৎকালীন পার্টনারদের সাথে উত্তর লেবানন গভর্নরেটের ৬টি আসনের মধ্যে ৫টি সিটে জয়লাভ করে শক্তির প্রদর্শন দেখান। ইউসুফ সেলিম করম ১৯৫৩ সালের সাধারণ নির্বাচনের সময় হামিদ ফ্রাঙ্গিয়েহের কাছে জঘর্তা-জাওয়িয়েহ এ তার আসন হারান, উভয়েই সেই নির্বাচনে স্বতন্ত্র প্রার্থী হিসাবে প্রতিদ্বন্দ্বিতা করেছিলেন।
কারাম ১৯৫৭ সালের সাধারণ নির্বাচনের সময় তার তৎকালীন পার্টনার, ফাদার সেমান দুয়াইহির সাথে জঘর্তা-জাওয়িয়েহ (হামিদ ফ্রাঙ্গিয়েহ এবং রেনে মোওয়াদ) সিটে বিরোধী দলের কাছে আবারও পরাজিত হন।
পরবর্তীতে, কারাম ১৯৬০ সালে টানা ষষ্ঠবারের জন্য নির্বাচনে প্রতিদ্বন্দ্বিতা করেছিলেন, এবং তার তৎকালীন পার্টনার সুলেমান ফ্রাঙ্গিয়েহের সাথে জঘর্তা-জাওয়িয়েহ এর আসনের জন্য পুনরায় নির্বাচিত হন।
১৯৬৪ সালে, কারাম একটি স্বতন্ত্র প্রার্থী হিসাবে নির্বাচনে শেষবারের মতো প্রতিদ্বন্দ্বিতা করেন এবং সুলেমান ফ্রাঙ্গিয়েহ, রেনে মোয়াদ এবং ফাদার সেমান দুয়াইহির কাছে পরাজিত হন। সেই সময়ে, ইউসেফ সেলিম কারামের শরীরে আর্টেরিওস্ক্লেরোসিস নামক রোগের লক্ষণগুলি প্রকাশ পেতে থাকে এবং তিনি এক বছর পর এই রোগ সম্পর্কে সম্পূর্ণভাবে অবহিত হন।
৫৫ বছর বয়সে আর্টেরিওস্ক্লেরোসিস রোগে আক্রান্ত হওয়ার ফলে তিনি শারীরিকভাবে খুব দুর্বল হয়ে যান। এভাবেই কারামের দীর্ঘ রাজনৈতিক কর্মজীবনের সমাপ্তি ঘটে।

## তথ্যসূত্র

বিষয়শ্রেণী:১৯১০-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:লেবাননের সংসদ সদস্য
বনমালীপুর বিধানসভা কেন্দ্র

**বনমালীপুর** বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (সাত বার)।

## ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪০,৪৭৮ জন, যার মধ্যে পুরুষ ভোটার ১৯,৫৯২ জন এবং নারী ভোটার ২০,৮৮৬ জন। বনমালীপুর বিধানসভা কেন্দ্রে ২০১৮ ভোটার লিঙ্গানুপাত ১,০৬৬। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৯,১৮২ জন যার মধ্যে পুরুষ ভোটার ১৯,২৩৬ জন এবং নারী ভোটার ১৯,৯৪৬ জন।

## বিধানসভার সদস্য

## নির্বাচনী ফলাফল
### ২০১৮ ফলাফল

### ২০১৩ ফলাফল

## তথ্যসূত্র

বিষয়শ্রেণী:পশ্চিম ত্রিপুরা জেলা
বিষয়শ্রেণী:ত্রিপুরার বিধানসভা কেন্দ্র
মনস

**মনস** () হলো তিনটি অধিক্রমণ শব্দের মধ্যে একটি যা নিকায় মনকে বোঝাতে ব্যবহৃত হয়, অন্যগুলো হলো চিত্ত ও বিজ্ঞান।

## চিত্ত ও ভিন্নন এর পার্থক্য

মনস, চিত্ত ও বিজ্ঞান প্রত্যেকটি কখনও কখনও সাধারণভাবে "মন" এর সাধারণ এবং অ-প্রযুক্তিগত অর্থে ব্যবহৃত হয় এবং তিনটি কখনও কখনও একজনের মানসিক প্রক্রিয়াগুলিকে সামগ্রিকভাবে উল্লেখ করতে ক্রমানুসারে ব্যবহৃত হয়। তাদের প্রাথমিক ব্যবহার অবশ্য স্বতন্ত্র। থেরবাদ বৌদ্ধধর্মের অভিধম্ম পিটকের স্বাতন্ত্র্যের মধ্যে, মন বা মনো হল সামগ্রিকভাবে মনের ধারণার মতো, যেখানে চিত্ত হল প্রতিটি তাৎক্ষণিক পদক্ষেপ বা মনের প্রক্রিয়া, এবং বিজ্ঞান হল চিত্তের বিভিন্ন রূপের মধ্যে একটি, এছাড়াও একটি হচ্ছে বিথি বা মানসিক প্রক্রিয়ার ধাপ, যা চিত্তের সুশৃঙ্খল ক্রম।

## চিন্তা ও ইচ্ছার সাথে সম্পর্ক
মনস প্রায়ই সাধারণ চিন্তার অনুষদ নির্দেশ করে। চিন্তা করা ইচ্ছার সাথে ঘনিষ্ঠভাবে জড়িত, কারণ মানসিক ক্রিয়াকলাপ হল এমন উপায় যা ইচ্ছাগুলি নিজেকে প্রকাশ করে: "ইচ্ছা থাকলে, ব্যক্তি শরীর, বক্তৃতা ও চিন্তার মাধ্যমে কাজ করে।" এছাড়াও, ইচ্ছাকে ইচ্ছাকৃত চিন্তার পরিপ্রেক্ষিতে বর্ণনা করা হয়েছে।

অনিচ্ছাকৃত চিন্তা প্রায়শই সুপ্ত প্রবণতা (অনুসয়) এর অভিব্যক্তি, যা অতীতের স্বেচ্ছামূলক সম্পর্ক দ্বারা শর্তযুক্ত।

মনোধাতুর প্রাথমিক ভূমিকা বাদ দিয়ে প্রাথমিক পাঠে জ্ঞানীয় প্রক্রিয়ার বর্ণনায় শব্দটি ব্যবহার করা হয় না। জ্ঞানীয় প্রক্রিয়ার বিতর্কমূলক ক্রিয়াকলাপগুলি হল "যুক্তি" ও "বহুগুণ তৈরি করা" সহ সানা এর কাজ। এটি ইঙ্গিত দেয় যে মনস দ্বারা করা "চিন্তা" উপলব্ধির সাথে সম্পর্কিত বিতর্কমূলক প্রক্রিয়াগুলির চেয়ে ইচ্ছার সাথে আরও ঘনিষ্ঠভাবে যুক্ত। মনস হল প্রধানত মানসিক ক্রিয়াকলাপ যা ইচ্ছা থেকে অনুসৃত হয়, তা অবিলম্বে হোক বা সময়ের দ্বারা বিচ্ছিন্ন হোক এবং সুপ্ত প্রবণতা সক্রিয় হওয়ার ফলে সৃষ্ট।

## তথ্যসূত্র

বিষয়শ্রেণী:ভারতীয় দর্শন
বিষয়শ্রেণী:বৌদ্ধ দার্শনিক ধারণা
ছিট কাওয়া

**ছিট কাওয়া**(বৈজ্ঞানিক নাম: *Euploea midamus (Linnaeus)*) প্রজাতি *[[নিমফ্যালিডি]]* (Nymphalidae) গোত্র ও 'ডানায়িনি' (Danainae) উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি। ভারতএ বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।

## আকার
প্রসারিত অবস্থায় ছিট কাওয়ার ডানার আকার ৯৫-১০৫ মিলিমিটার দৈর্ঘ্যের হয়।

## উপপ্রজাতি
ভারতে প্রাপ্ত পেল ছিট কাওয়া এর উপপ্রজাতি হল-

* *Euploea midamus rogenhoferi* C. & R. Felder, [1865] – Assam Blue-spotted Crow
* *Euploea midamus chloe* (Guérin-Méneville, 1843) – Indo-Chinese Blue-spotted Crow

## বিস্তার
এই প্রজাতি ভারত এর হিমাচল প্রদেশ থেকে অরুণাচল প্রদেশ পর্যন্ত, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।

## বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এই প্রজাতির উভয় লিঙ্গেরই ডানার উপরিপৃষ্ঠ কালচে বাদামী বর্ণের। সামনের ডানা সম্পূর্ণভাবে উজ্জ্বল, চকচকে নীলে ছাওয়া। সেল এর মধ্যে একটি বেগুনী ছোপ এবং একসারি ছোট দূরে দূরে অবস্থিত বেগুনী ডিসকাল ছোপ বর্তমান। কোস্টাল এবং টার্মিনাল ছোপগুলি ছোট এবং সাদা বর্ণের।

পিছনের ডানার উপরিভাগ বাদামী বর্ণের, ডানার মধ্যবর্তী অংশে নীলের আভাযুক্ত (blue-glossed), সাধারনত দাগ-ছোপহীন। যদিও কিছু কিছু ক্ষেত্রে কোস্টাল এবং টার্মিনাল ছোপ লক্ষ্য করা যায় এবং এপিকাল (শীর্ষ) অর্দ্ধে ধূসর আঁশে ছাওয়া।

পুরুষ প্রকারে পিছনের ডানার উপরিপৃষ্ঠে সেল এর মধ্যে এবং উপরে বিশেষ ধরনের হলুদ গন্ধ আঁশ (Sent scales) এবং সামনের ডানার উপরিতলে লম্বা ব্যান্ড (দাগ) বর্তমান।

## আচরণ
এই প্রজাতির উড়ান অন্যান্য Crow দের ন্যায় ধীর এবং ডানা ভাসানো। ফুলের মধু আহরন পছন্দ করে এবং মাড্‌ পাডল করে। কম উচ্চতাসম্পন্ন অঞ্চলে (৫০০ মিটার এর নীচে) বিস্তীর্ন উপত্যকা, জঙ্গলের ফাঁকা জায়গা এবং উন্মুক্ত গ্রামাঞ্চলে, কখনো কখনো সমতলের জঙ্গলেও এদের বিচরণ লক্ষ্য করা যায়। সাধারণত ফেব্রুয়ারি থেকে আগস্ট এদের দর্শন মেলে। আসাম এবং পূর্ব হিমালয়ে এদের মোটামুটি ভাবে ভালোই দেখা যায়। মায়ানমারে প্রচুর সংখ্যায় এদের দেখা যায়।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৭৫৮-এ বর্ণিত প্রজাপতি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
উইলফ্রেড ক্যান্টওয়েল স্মিথ

**উইলফ্রেড ক্যান্টওয়েল স্মিথ** (১৯১৬–২০০০) ছিলেন একজন কানাডীয় ইসলামি চিন্তাবাদী, তুলনামূলক ধর্ম পণ্ডিত এবং প্রেসবিটেরিয়ান মন্ত্রী। তিনি কুইবেকের ম্যাকগিল বিশ্ববিদ্যালয়ে ইসলামী শিক্ষা প্রতিষ্ঠানের প্রতিষ্ঠাতা এবং পরে হার্ভার্ড বিশ্ববিদ্যালয়ের সেন্টার ফর দ্য স্টাডি অফ ওয়ার্ল্ড রিলিজিয়নসের পরিচালক ছিলেন। হার্ভার্ড বিশ্ববিদ্যালয় গেজেটে বলেছে যে তিনি বিগত শতাব্দীর অন্যতম প্রভাবশালী ব্যক্তিত্ব ছিলেন।

## প্রাথমিক জীবন ও পেশা
স্মিথ ১৯১৬ সালের ২১ জুলাই অন্টারিওর টরন্টোতে পিতামাতা ভিক্টর আর্নল্ড স্মিথ এবং সারাহ কোরি ক্যান্টওয়েলের ঘরে জন্মগ্রহণ করেন। তিনি আর্নল্ড স্মিথের ছোট ভাই এবং ব্রায়ান ক্যান্টওয়েল স্মিথের পিতা ছিলেন। তিনি প্রাথমিকভাবে আপার কানাডা কলেজে মাধ্যমিক শিক্ষা লাভ করেন।

স্মিথ ইউনিভার্সিটি কলেজ, টরন্টো থেকে অধ্যয়ন করেন, প্রায় ১৯৩৮ সালে প্রাচ্য ভাষায় সন্মান সহ কলাবিদ্যায় স্নাতক উপাধি পান। ব্রিটিশ রাজের মার্কসবাদী সমালোচনার জন্য কেমব্রিজ বিশ্ববিদ্যালয় কর্তৃক তার থিসিস প্রত্যাখ্যান করার পর তিনি এবং তার স্ত্রী মুরিয়েল ম্যাকেঞ্জি স্ট্রুথার্স স্বাধীনতাপূর্ব ভারতে (১৯৪০-১৯৪৬) সাত বছর অতিবাহিত করেন, এই সময় তিনি লাহোরের ফোরম্যান ক্রিশ্চিয়ান কলেজে ভারতীয় ও ইসলামিক ইতিহাস পড়ান।

## কাজ
* 
* 
* 
* 
* 
* 

## তথ্যসূত্র
### উৎস

### গ্রন্থপঞ্জি
* 
* 
* 
* 
* 
* 
* 
* 
* 
* 
* 

## আরও পড়ুন
* 
* 
* 
* 

বিষয়শ্রেণী:১৯১৬-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:ধর্মীয় বহুত্ববাদ
বিষয়শ্রেণী:ধর্মীয় শিক্ষায়তনিক
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
আইয়োটা১ নর্মি

**আইয়োটা<sup>১</sup> নর্মি** (ইংরেজি: Iota1 Normae; ι1 Normae থেকে লাতিনকৃত) হল দক্ষিণ আকাশের নর্মা তারামণ্ডলের একটি ত্রি-নক্ষত্র জগৎ। এই নক্ষত্র জগৎটির সম্মিলিত আপাত মান ৪.৬৯ হওয়ায় এটিকে খালি চোখে অস্পষ্টভাবে দেখা যায়। পৃথিবী থেকে দৃষ্ট ২৫.৩৯ মিলিআর্কসেকেন্ড বার্ষিক লম্বন দৃষ্টিভ্রম-জনিত স্থান-পরিবর্তনের ভিত্তিতে সূর্য থেকে এই নক্ষত্র জগৎটির দূরত্ব নির্ধারিত হয়েছে প্রায় ১২৮ আলোকবর্ষ। এই দূরত্বে আন্তঃনাক্ষত্রিক ধূলিকণার জন্য এই তারাগুলির দৃশ্যগত আপাত মান ০.০৬২ নির্বাপণ ফ্যাক্টরে হ্রাস পায়।

অভ্যন্তরীণ নক্ষত্র-জোড়টি পরস্পরকে ২৬.৮ বছরের পর্যায়ে, ০.৩৩ আর্ক সেকেন্ড প্রায়-পরাক্ষে এবং ০.৫১৫ উৎকেন্দ্রতায় একে অপরকে প্রদক্ষিণ করে চলেছে। এগুলি এ৭ চার মিশ্র নাক্ষত্রিক শ্রেণির অন্তর্গত, যা একটি সাদা-বর্ণযুক্ত এ-শ্রেণির উপদানব তারার অনুরূপ। দু’টি তারাই প্রকৃত এ-শ্রেণির প্রধান-পর্যায়ভুক্ত তারা। নক্ষত্র-জোড়ের মধ্যে উজ্জ্বলতর তারাটিকে উপাদান এ নামে অভিহিত করা হয়। এ৪ পাঁচ বর্ণালিগত শ্রেণির এই তারাটিই উজ্জ্বলতর তারা, যার আপাত মান ৫.২০। অন্যদিকে এর সঙ্গী তারা উপাদান বি-এর আপাত মান ৫.৭৬। এটি এ৬ পাঁচ বর্ণালিগত শ্রেণির অন্তর্গত। তারা দু’টির ভর সূর্যের ভর অপেক্ষা যথাক্রমে ১.৯৪ ও ১.৬৫ গুণ বেশি। তৃতীয় সদস্য উপাদান সি নামাঙ্কিত তারাটির আপাত মান ৮.১। এটির ভর সূর্যের অপেক্ষা ০.৮৮ গুণ বেশি। অন্যান্য সদস্যদের থেকে এটি ১০.৮ আর্ক সেকেন্ড কৌণিক পার্থক্যে অবস্থিত।

## তথ্যসূত্র

বিষয়শ্রেণী:এ-শ্রেণির প্রধান-পর্যায়ভুক্ত তারা
বিষয়শ্রেণী:ত্রি-নক্ষত্র জগৎ
বিষয়শ্রেণী:নর্মা (তারামণ্ডল)
নর্মি, আইয়োটা১
১৪৩৪৭৪
০৭৮৬৬২
৫৬৯১
বিষয়শ্রেণী:ডারচমাস্টারাং বস্তু
বিষয়শ্রেণী:এ-ধরণের প্রধান ধারার তারা
পায়েল দেব

**পায়েল দেব** হলেন একজন ভারতীয় নৈপথ্য কণ্ঠশিল্পী এবং সুরকার যিনি বলিউড চলচ্চিত্রের জন্য গান গায় এবং সুর রচনা করেন। তিনি চলচ্চিত্র *[[বাজিরাও মাস্তানি]]* থেকে "আব তোহে জানে না দুঙ্গী" এর পাশাপাশি *নামাস্তে ইঙ্গল্যান্ড* থেকে "ভারে বাজার" গানগুলি গেয়েছেন। দেব তার অভিষেক ঘটান খান্দানি শাফাখানা চলচ্চিত্রের জন্য "দিল জানিয়ে" গানে একজন সুরকার হিসেবে। তিনি চলচ্চিত্র মারজাওয়া এর জন্য *[[তুম হি আনা]]* গানের সঙ্গীত-রচনার জন্য সাফল্য লাভ করেন। তিনি এছাড়াও "গেন্দা ফুল" গানের অভিযোজন করা সংস্করণের জন্য পরিচিত, যা ইউটিউবে সেপ্টেম্বর ২০২১ অনুযায়ী ৮৫ কোটি দর্শন আয় করে। পরবর্তীতে, তিনি ২০২১ সালে "বারিশ বান জানা" গানটি গান যা সফল হয়ে উঠে।

## ব্যক্তিগত জীবন
## গানসমূহের তালিকা
## আপনি ধুন এ একজন সদস্য হিসেবে গানের তালিকা
## তথ্যসূত্র

## বহিঃসংযোগ
*
*আধিকারিক ওয়েবসাইট 

বিষয়শ্রেণী:জীবিত ব্যক্তি
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ঝাড়খণ্ডের সঙ্গীতশিল্পী
বিষয়শ্রেণী:ভারতীয় গায়িকা
বিষয়শ্রেণী:ভারতীয় নারী সুরকার
বিষয়শ্রেণী:১৯৮৯-এ জন্ম
বিষয়শ্রেণী:২১শ শতাব্দীর ভারতীয় সুরকার
হর পর্বত

**হর পর্বত** (হিব্রু: , *হর হা-হার*) হল হিব্রু বাইবেলে উল্লেখিত দুটো স্বতন্ত্র পাহাড়ের নাম। একটির অবস্থান মৃত সাগরের দক্ষিণে ইদোমের সীমান্তে, এবং আরেকটি ইসরায়েল ভূমির উত্তরাঞ্চলের সীমান্তের  ভূমধ্যসাগরের দিকে অবস্থিত। প্রথম হর পর্বতটি ইস্রায়েলীয়দের কাছে বিশেষত মোশির ভাই হারোণের মৃত্যুস্থল হওয়ার জন্য গুরুত্বপূর্ণ।

## ইদোমের হর পর্বত (হারুন পর্বত)

হর পর্বত ইদোম ভূমির প্রান্তে অবস্থিত (সংখ্যা পুস্তক ২০:২৩ ও ৩৩:৩৭) এবং এটি হারুনের মৃত্যুস্থল ও কবরস্থান। হর পর্বতের প্রকৃত অবস্থান নিয়ে বিতর্ক বিদ্যমান, কিন্তু জোসেফাসের লেখা অনুসারে এই পর্বতকে *জেবেল নেবি হারুন* ("নবী হারুনের পর্বত" এর আরবি নাম) নামক দ্বি-চূড়া বিশিষ্ট পর্বতের সাথে চিহ্নিত করা হয়েছে যা জর্ডান-আরাভ উপত্যকার পূর্বদিকে ইদোমীয় পর্বতমালায় অবস্থিত এবং সমুদ্র পৃষ্ঠ থেকে ৪৭৮০ ফিট উপরে অবস্থিত (মৃত সাগর থেকে ৬০৭২ ফিট উপরে)। এর চূড়ায় একটি মাজার আছে যাকে হারুনের কবর বলা হয়ে থাকে।

কোন কোন তদন্তকারী বিংশ শতাব্দীতে হারুনের কবরকে ভিন্ন পর্বতে চিহ্নিত করেছেন: উদাহরণস্বরূপ, হেনরি ক্লে ট্রাম্বুল *জেবেল মাদারা* পর্বতকে চিহ্নিত করেছেন যা 'আইন কাদেশ (কাদেশ বার্নিয়া) থেকে ১৫ মাইল উত্তর-পশ্চিমে ইসরায়েল ও মিশরের আধুনিক সীমান্তের মাঝে অবস্থিত।
বাকিরা অবস্থান হিসেবে এটিকে নির্ধারণ করেন যেমব উইলটন (নেগেন, পৃ.১২৭ এফএফ.), বুহল (ডাই গেশিচতে ডের এডোমিটার, পৃ.২৭০), জি.বি গ্রে (কমেন্টারি অন নাম্বার্স, পৃ.২৭০) এবং ব্যান্টসচ (এক্সোডাস, লেভিটিকাস অ্যান্ড নাম্বার্স, পৃ.৫৭২)।

## উত্তর হর পর্বত
সংখ্যা পুস্তকে আরেকটি হর পর্বতের কথা উল্লেখ করা হয়েছে, যার অবস্থান ইসরায়েল ভূমির উত্তর সীমান্তে উল্লেখ করা হয়েছে। এই পর্বতকে ঐতিহ্যগতভাবে নুর বা আমানুস পর্বত হিসেবে চিহ্নিত করা হয়। দ্বিতীয় মন্দিরের সময়কালে, ইহুদি লেখকেরা বৃহত্তর নির্ভুলতার সাথে প্রতিজ্ঞাত দেশের সীমানা নির্ধারণ করতে চাইছিলেন যার ফলে তারা হর পর্বতকে বৃষ পর্বতের আমানুসে নির্ধারণ করতে শুরু করেন, এটি সিরিয়া সমভূমির উত্তর সীমা চিহ্নিত করেছে। রাব্বাইনীয় লেখাপত্র প্রতিজ্ঞাত দেশের সীমান্ত হিসেবে আমানাহকে ঘোষণা করে বলে, "এই ভূমির সীমান্ত কেমন এবং এর বাইরে কি কি রয়েছে? *তুরোস আমানুস* থেকে এর নিচে সমস্ত ও ভেতরের সব ভূমি ইসরায়েলের *তুরোস আমানুস* এর বাইরের সব কিছু ভূমির বহির্ভূত।"

হর পর্বতকে আমানাহ নামেও ডাকা হয় এবং এটি জেরুসালেম তারগুমসে মানুস পর্বত এবং তারগুম যোনাথনে উমানিস নামে পরিচিত। ঐতিহাসিক ভূগোলবিদ, জোসেফ শোয়ার্জ (১৮০৪–১৮৬৫), যিনি রাব্বাইনীয় সাহিত্যে উল্লেখিত আমানাহ পর্বতের সীমানা প্রতিষ্ঠিত করতে চেয়েছিলেন, যুক্ত করেন যে এটিকে পর্বত হরের সাথে চিহ্নিত করতে হবে যা ফিলিস্তিনের উত্তর প্রান্তে অবস্থিত, এবং তার মতে হর পর্বতের মস্তকের ফলে সীমানা ত্রিপোলিতে এসে থেমেছে(), যা গ্রিক আমলে *থিউপ্রোসোপন* নামে এবং বর্তমানে *রাস আল-সাকা* নামে পরিচিত যা ভূমধ্যসাগর থেকে দূরে ১২ ইংরেজি মাইল টায়ারের দক্ষিণ থেকে *[[রোস হানিকরা গুহা|রাস আল নাখারা]]* পর্যন্ত বিস্তৃত যেখানে এর পাথুরে পাহাড় অনেক দূর থেকে সমুদ্র পর্যন্ত মিশে থাকতে দেখা যায়।" এই বর্ণনা অনুসারে, আমানাহ হল পূর্ব লেবানন পর্বত এর দক্ষিণতম প্রান্ত এবং এটিকে দক্ষিণ তুরস্কের আমানুস পর্বতের সাথে মিলিয়ে ফেলা যাবেনা।

## আরও দেখুন
*আমানা পর্বত
*হারুনের মাজার

## তথ্যসূত্র

## বহিঃসংযোগ

বিষয়শ্রেণী:বাইবেলীয় প্রস্থানের ঘাঁটি
বিষয়শ্রেণী:হিব্রু বাইবেলের পর্বত
বিষয়শ্রেণী:জর্ডানের পর্বত
বিষয়শ্রেণী:ইসরায়েলের ভূগোল
ওরিয়েন্ট হাউস

থাম্ব|400x400পিক্সেল|ওরিয়েন্ট হাউস (জেরুজালেমে পিএলও-এর সাবেক সদর দপ্তর)
**ওরিয়েন্ট হাউস** () হলো পূর্ব জেরুজালেমে অবস্থিত একটি ভবন যা ১৯৮০ এবং ১৯৯০ এর দশকে ফিলিস্তিন মুক্তি সংস্থা (পিএলও) এর সদর দপ্তর হিসাবে ব্যবহৃত হয়েছিল।

১৮৯৭ সালে ইসমাইল মুসা আল-হুসেইনি ভবনটি নির্মাণ করেন, তখন থেকে এটি আল-হুসেইনি পরিবারের মালিকানাধীন। মূলত একটি পারিবারিক বাসস্থান হিসাবে ব্যবহার করার উদ্দেশ্যে ভবনটি তৈরি করা হয়েছিল। ১৮৯৮ সালে জার্মানির দ্বিতীয় কাইজার উইলহেম এবং ১৯৩৬ সালে ইথিওপিয়ার সম্রাট হাইল স্যালেসির মতো গুরুত্বপূর্ণ অতিথিদের আপ্যায়ন করার জন্য এটি মাঝে মাঝে খালি করা হয়েছিল।

## বিবরণ
১৯৪৮ সালের আরব-ইজরায়েল যুদ্ধের সময় ওরিয়েন্ট হাউস জর্ডান নিয়ন্ত্রিত এলাকায় যুদ্ধবিরতি লাইনের পূর্ব দিকে ছিল। ১৯৪৮-১৯৫০ সালের মধ্যে জাতিসংঘের রিলিফ অ্যান্ড ওয়ার্কস এজেন্সি ফর প্যালেস্টাইন রিফিউজিস ইন দ্য নিয়ার ইস্ট (ইউএনআরডাব্লিউএ) এর সদর দপ্তর সেখানে অবস্থিত ছিল এবং দুই বছর পর এর মালিক এটিকে "দ্য নিউ ওরিয়েন্ট হাউস" নামে একটি বিলাসবহুল হোটেলে পরিণত করেন।

১৯৬৭ সালের ছয় দিনের যুদ্ধ এবং ইসরায়েল কর্তৃক পূর্ব জেরুজালেম দখলের পর হোটেলটি বন্ধ করে দেওয়া হয় এবং ভবনটি বেশিরভাগই সময়ই অবহেলিত ছিল। কিরিয়াত ইত্রির উত্তর জেরুজালেম এলাকার প্রথম বাসিন্দাদের অনেকেই, যারা ১৯৬৮ সালে তাদের ফ্ল্যাট প্রস্তুত হওয়ার আগে মার্কিন যুক্তরাষ্ট্র থেকে এসেছিলেন, তাদের সাময়িকভাবে ওরিয়েন্ট হাউসে রাখা হয়েছিল।

১৯৮৩ সালে ফয়সাল হুসেইনির নেতৃত্বে পিএলও অনুমোদিত সংগঠন আরব সায়েন্টিফিক এসোসিয়েশন বাড়ির একটি অংশ ভাড়া নেয়। ১৯৮৮ সালে ইসরায়েল হাউসটি বন্ধ করে দেয় এবং এতে পিএলও-এর কার্যক্রম নিষিদ্ধ করে। চার বছর পরে ১৯৯২ সালে এটি পুনর্নবীকরণ করা হয়। এরপর হুসেইনি এটি ভাড়া নিয়ে সংস্কার করেন। ১৯৯৩ সালের অসলো চুক্তির আগে চিঠি বিনিময়ের মাধ্যমে ইসরায়েল প্রতিশ্রুতি দিয়েছিল যে তারা অবাধে কাজ চালিয়ে যাওয়ার জন্য হাউসের অধিকার লঙ্ঘন করবে না।

ইসরায়েলের প্রধানমন্ত্রী হিসেবে তার প্রথম মেয়াদে বেঞ্জামিন নেতানিয়াহু "আন্তর্জাতিক সম্প্রদায়ের সতর্কবাণীর মধ্যে ওরিয়েন্ট হাউস বন্ধ করার চেষ্টা করেছিলেন এবং ব্যর্থ হয়েছিলেন। এই ধরনের পদক্ষেপকে খুব নেতিবাচকভাবে বিবেচনা করা হয়েছে।"

এহুদ ওলমার্ট যখন জেরুজালেমের মেয়র হিসেবে তার পদে দায়িত্ব পালন করছিলেন, তখন তিনি ওরিয়েন্ট হাউস যেভাবে কাজ করছিল তার বিরুদ্ধে প্রতিবাদ করার প্রচেষ্টার নেতৃত্ব দেন, হুসেইনির সাথে দেখা করতে অস্বীকার করেন এবং দাবি করেন যে ওরিয়েন্ট হাউসকে পৌর কর হিসেবে ৩০০,০০০ মার্কিন ডলার প্রদান করতে হবে। হুসেইনি অনুরোধ প্রত্যাখ্যান করে বলেন যে ওরিয়েন্ট হাউস, একটি কূটনৈতিক প্রতিষ্ঠান হিসাবে কর প্রদান থেকে অব্যাহতি পেয়েছে। কয়েক বছর পর ২০০১ সালের মে মাসে হুসেইনি মারা যান।

২০১০ সালের জানুয়ারী মাসে মধ্যপ্রাচ্যের কোয়ার্টেটের এক বৈঠকে ইউরোপীয় ইউনিয়ন এবং রাশিয়ার প্রতিনিধিরা ফিলিস্তিনি কর্তৃপক্ষকে আলোচনার টেবিলে ফিরিয়ে আনার উপায় হিসেবে পূর্ব জেরুজালেমের ওরিয়েন্ট হাউস এবং অন্যান্য ফিলিস্তিনি প্রতিষ্ঠান পুনরায় খোলার পরামর্শ দেন। জর্জ মিচেল বৈঠকে উপস্থিত ব্যক্তিদের বলার পর এই পরামর্শ দেওয়া হয় যে ফিলিস্তিনি প্রতিনিধিরা জোর দিয়ে বলেছেন যে যতক্ষণ না ইসরায়েল শহরের পূর্ব অর্ধে সমস্ত বন্দোবস্ত কার্যক্রম বন্ধ করে দিয়েছে ততক্ষণ তারা আলোচনায় ফিরে আসবেন না।

## সাংস্কৃতিক উল্লেখ
জ্যাজ মিউজিশিয়ান গিলাড অ্যাটজমন তার ব্যান্ডের নাম দিয়েছেন *দ্য ওরিয়েন্ট হাউস এনসেম্বল*।

## তথ্যসূত্র

### গ্রন্থপঞ্জি

* 
* 

## বহিঃসংযোগ
* প্রাতিষ্ঠানিক ওয়েবসাইট



বিষয়শ্রেণী:ফিলিস্তিন মুক্তি সংস্থা
বিষয়শ্রেণী:জেরুসালেমের ভবন ও স্থাপনা
নীল কাওয়া

**নীল কাওয়া**(বৈজ্ঞানিক নাম: *Euploea algea (Godart)*) প্রজাতি *[[নিমফ্যালিডি]]* (Nymphalidae) গোত্র ও 'ডানায়িনি' (Danainae) উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি।

## আকার
প্রসারিত অবস্থায় নীল কাওয়ার ডানার আকার ৯৫-১০৫ মিলিমিটার দৈর্ঘ্যের হয়।

## উপপ্রজাতি
ভারতে প্রাপ্ত নীল কাওয়া এর উপপ্রজাতি হল-

* *Euploea algea deione* Westwood, 1848 – Bengal Long-branded Blue Crow

## বিস্তার
এই প্রজাতি ভারত এর পশ্চিমবঙ্গ, সিকিম থেকে অরুণাচল প্রদেশ পর্যন্ত, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।

## বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ
পুরুষ প্রকারে সামনের ডানার উপরিতল চমকপ্রদ নীলের উজ্জ্বল ছটাযুক্ত চক্‌চকে ঘন কালচে বর্ণের। মাঝেমধ্যে কিছু নমুনাতে সেল এর অভ্যন্তরে একটি সাদা ছোপ এবং এক থেকে তিনটি সাদা ডিসকাল ছোপ দেখা যায়। একটি লম্বা এবং চওড়া ব্যান্ড (দাগ) চোখে পড়ে। পিছনের ডানার উপরিপৃষ্ঠ চক্‌চকে ঘন বাদামী এবং নীলের ছটাযুক্ত অংশ সীমিত। টার্মিনাল সাদা ছোট ছোপগুলি অসম্পূর্ণ অথবা অনুপস্থিত।

### স্ত্রী
স্ত্রী প্রকারে সামনের ডানার উপরিতলে ব্যান্ডটি অনুপস্থিত। ডরসাম সোজা; এছাড়া পুরুষ নমুনার অনুরূপ।

উভয় প্রকারেই ডানার নিম্নতল ঘন বাদামী অথবা কালচে খয়রী বর্ণের এবং সাদা ডিসকাল, সাবটার্মিনাল ও টার্মিনাল ছোপযুক্ত।

## আচরণ
এই প্রজাতির সামনের ডানা লম্বা এবং সরু, চমৎকার উজ্জ্বল নীল আভাযুক্ত, যার সাহায্যে এই প্রজাতিকে সহজেই সনাক্ত করা সম্ভব। উড়ান অন্যান্য Crow দের ন্যায় ধীর এবং অলস ভঙ্গিমাযুক্ত। এরা ভূমির খুব কাছ দিয়ে ওড়ে। জঙ্গল এবং জলের উৎসের কাছাকাছি উন্মুক্ত চাষ জমিযুক্ত অঞ্চল এদের পছন্দের বাসভূমি
। ক্ষতিগ্রস্থ উনভিদের মূল এবং অন্যান্য অংশে এদের দল বেঁধে অবস্থান করে রসপান করতে দেখা যায়। এরা ফুলের মধুপান এবং মাড্‌-পাডল করতে পছন্দ করে। নিচু উচ্চতাবিশিষ্ট পাহাড়ী জঙ্গলে এবং জঙ্গলের কিনারায় ১০০০ মিটার উচ্চতার মধ্যে এদের দেখা যায়। এপ্রিল থেকে জুন, আগস্ট, অক্টোবর এবং নভেম্বর মাসে এদের বিচরণ চোখে পড়ে।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮১৯-এ বর্ণিত প্রজাপতি
মান্দাইবাজার বিধানসভা কেন্দ্র

**মান্দাইবাজার** বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (নয় বার)।
## ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৪,৫৭৮ জন, যার মধ্যে পুরুষ ভোটার ২২,৪৫৪ জন এবং নারী ভোটার ২২,১২৪ জন। মান্দাইবাজার বিধানসভা কেন্দ্রে ২০১৮ ভোটার লিঙ্গানুপাত ৯৮৫। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪১,২৬২ জন যার মধ্যে পুরুষ ভোটার ২০,৭৪১ জন এবং নারী ভোটার ২০,৫২১ জন।

## বিধানসভার সদস্য

## নির্বাচনী ফলাফল
### ২০১৮ ফলাফল

### ২০১৩ ফলাফল

## তথ্যসূত্র

বিষয়শ্রেণী:পশ্চিম ত্রিপুরা জেলা
বিষয়শ্রেণী:ত্রিপুরার বিধানসভা কেন্দ্র
জেমস মোনিয়ানে

**জেমস থাবিসো মোনিয়ানে** (; জন্ম: ৩০ এপ্রিল ২০০০; **জেমস মোনিয়ানে** নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব অরল্যান্ডো পাইরেটস এবং দক্ষিণ আফ্রিকা অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

মোনিয়ানে দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
জেমস থাবিসো মোনিয়ানে ২০০০ সালের ৩০শে জুলাই তারিখে দক্ষিণ আফ্রিকায় জন্মগ্রহণ করেছেন।

## আন্তর্জাতিক ফুটবল
মোনিয়ানে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
সুলুর সালতানাত

**সুলুর সালতানাত** (Tausūg: Kasultanan sin Sūg, Jawi: کسلطانن سولو دار الإسلام, Malay: Kesultanan Sulu, Arabic: سلطنة سولك‎) ছিল একটি মুসলিম রাজ্য যেটি মিন্দানাওয়ের  সুলু দ্বীপপুঞ্জের দ্বীপগুলিকে নিয়ে গঠিত হয়েছিল। আজকের ফিলিপাইন, পালোয়ানের কিছু অংশ এবং উত্তর-পূর্ব বোর্নিও (বর্তমানে যা সাবাহ এবং উত্তর কালিমান্তানের নির্দিষ্ট অংশ হিসেবে পরিচিত) নিয়েই এই রাজ্য বিস্তৃত ছিল।

সালতানাতটি ১৪০৫ সালের ১৭ নভেম্বরে জোহোরে জন্মগ্রহণকারী একজন অভিযাত্রী এবং ধর্মীয় পণ্ডিত শরীফ উল-হাশিম দ্বারা প্রতিষ্ঠিত হয়েছিল। পাদুকা মহাসারী মাওলানা আল সুলতান শরীফ উল-হাশিম  ছিল তাঁর পুরো নাম, শরীফ-উল হাশিম তাঁর সংক্ষিপ্ত নাম। তিনি সুলুর বুয়ানসায় বসতি স্থাপন করেন এবং আবু বকর এবং স্থানীয় দায়াং-দায়াং (রাজকুমারী) পারমিসুলির বিবাহের পর, তিনি সালতানাতটি প্রতিষ্ঠা করেন। সালতানাতটি ১৫৭৮ সালে ব্রুনিয়ান সাম্রাজ্য থেকে স্বাধীনতা লাভ করে।
এই সালতানাতের স্বর্ণযুগে, এটি পূর্ব দিক থেকে মিন্দানাও এর  জাম্বোয়াঙ্গার পশ্চিম উপদ্বীপের সীমানাযুক্ত দ্বীপগুলি পর্যন্ত এবং উত্তরে পালাওয়ান পর্যন্ত বিস্তৃত ছিল।
এটি বোর্নিওর উত্তর-পূর্বে মারুডু উপসাগর থেকে টেপিয়ান ডুরিয়ান (বর্তমান কালীমান্তান, ইন্দোনেশিয়া) পর্যন্ত বিস্তৃত অঞ্চলগুলিকে অর্ন্তভুক্ত করেছিল। আরেকটি সূত্র মতে, এই সালতানাতটি কিমানিস উপসাগর থেকে প্রসারিত ছিল, যা ব্রুনিয়ান সালতানাতের সীমানার সাথে সমানভাবে মিশে গিয়েছিল। 
স্প্যানিশ, ব্রিটিশ, ডাচ, ফরাসি, জার্মানদের মতো পশ্চিমা শক্তির আগমনের পরে, সামুদ্রিক এই সাম্রাজ্যের সুলতান এবং সার্বভৌম রাজনৈতিক শক্তিগুলি ১৯১৫ সালের মধ্যে মার্কিন যুক্তরাষ্ট্রের সাথে একটি চুক্তির স্বাক্ষর করে। এই চুক্তি স্বাক্ষরের মাধ্যমে এই বিশাল সালতানাত কার্যত ভেঙে যায়।

## ইতিহাস
১৫৭৮ সালে নিজস্ব স্বাধীনতা লাভের আগে সুলু সালতানাতের বর্তমান এলাকাটি একসময় ব্রুনিয়ান সাম্রাজ্যের অধীনে ছিল। এই সময়ে সুলুকে লুপাহ সুগ বলা হত। কিছু চাম যারা সুলুতে স্থানান্তরিত হয়েছিল তাদেরকে বলা হয় ওরাং দাম্পুয়ান। চম্পা সভ্যতা এবং সুলুর বন্দর-রাজ্য একে অপরের সাথে বাণিজ্যে নিযুক্ত ছিল যার ফলে চাম বণিকেরা সুলুতে বসতি স্থাপন করে যেখানে তারা ১০-১৩ শতক থেকে ওরাং দাম্পুয়ান নামে পরিচিত ছিল। তাদের বিপুল সম্পদে ঈর্ষান্বিত হয়ে স্থানীয় সুলু বুরানুনরা সমস্ত ওরাং দাম্পুয়ানের নির্মমভাবে হত্যা করে। এখানে উল্লেখ্য যে, ওরাং দাম্পুয়ানদের থেকে সুলু সালতানাত তার ভারতীয় সভ্যতা লাভ করেছিল।

## ইসলামীকরণ এবং প্রতিষ্ঠা
১৪ শতকের শেষের দিকে, মক্কা থেকে করিম উল-মাখদুম নামে একজন স্বনামধন্য আরব বিচারক এবং ধর্মীয় পণ্ডিত মালাক্কা সালতানাতে আসেন। তিনি সাধারণ মানুষের কাছে ইসলাম প্রচার করা শুরু করেন এবং ধীরে ধীরে মালাক্কার শাসক সহ অনেক নাগরিক ইসলাম ধর্ম গ্রহণ করেছিলেন। পরবর্তীতে চীনা মুসলমান, আরব, পারস্য, মালয় এবং ভারতীয় মুসলমানরা সুলু এবং অন্যান্য সালতানাতে ইসলাম ধর্মের প্রবর্তন করান। চীনা মুসলিম বণিকরা স্থানীয় বাণিজ্যে অংশগ্রহণ করা শুরু করে এবং মিং রাজবংশের সময় (১৩৬৮-১৬৪৪) সুলু সালতানাতের সাথে চীনের কূটনৈতিক সম্পর্ক ছিল। সুলু নেতা পাদুকা পাহালা এবং তার ছেলেরা চীনে ভ্রমণে যান, যেখানে তিনি মারা যান এবং চীনা মুসলমানরা তার ছেলেদের ডেঝৌ নামক স্থানে লালন-পালন করেন।  সেখানে তাদের বংশধররা বসবাস করা শুরু করে এবং তাদের উপাধি হয় আন এবং ওয়েন্।

## তথ্যসূত্র

বিষয়শ্রেণী:মালয়েশিয়ার ইতিহাসে প্রাক্তন দেশগুলি
বিষয়শ্রেণী:প্রাক্তন সালতানাত
বিষয়শ্রেণী:ব্রুনাইয়ের ইতিহাস
বিষয়শ্রেণী:সুলু সাগর
বিষয়শ্রেণী:সাবাহের ইতিহাস
বিষয়শ্রেণী:প্রাক্তন দেশ
বিষয়শ্রেণী:এশিয়ার প্রাক্তন রাজতন্ত্র
সার্বজনীন ইতিহাস

**সার্বজনীন ইতিহাস** হলো সমগ্র মানবজাতির একটি সামগ্রিক, সুসংগত একক হিসাবে ইতিহাস উপস্থাপনের লক্ষ্যে কৃত একটি কর্ম। **সার্বজনীন কালানুক্রমিক বিবরণ** বা **বিশ্ব [[কালানুক্রমিক বিবরণ]]** সাধারণত অতীত সম্পর্কে লিখিত তথ্যের শুরু থেকে বর্তমান পর্যন্ত ইতিহাসের সন্ধান করে। অতএব, এই ধরনের শ্রেণীবদ্ধ যেকোনো কাজ সর্বকাল ও জাতির ঘটনাগুলোকে যতদূর সম্ভব বৈজ্ঞানিকভাবে গ্রহণ করার চেষ্টা করে।

পাশ্চাত্য ঐতিহ্যে সার্বজনীন ইতিহাস সাধারণত তিনটি ভাগে বিভক্ত, যথাক্রমে প্রাচীন, মধ্যযুগীয় ও আধুনিক কাল। প্রাচীন ও মধ্যযুগের বিভাজন আরবি ও এশীয় ইতিহাসগ্রন্থে কম তীক্ষ্ণ বা অনুপস্থিত। সার্বজনীন ইতিহাসের একটি সংক্ষিপ্ত দৃষ্টিভঙ্গি অক্ষীয় যুগকে পাশ্চাত্য ঐতিহ্যের "শাস্ত্রীয় প্রাচীনত্ব"-এর সাথে সঙ্গতিপূর্ণ পার্থক্য করতে কার্ল ইয়াস্পার্স থেকে শুরু করে কিছু পণ্ডিতকে নেতৃত্ব দিয়েছিল। ইয়াস্পার্স আরও একটি সার্বজনীন পর্যায়ক্রম-প্রাগৈতিহাসিক, ইতিহাস এবং গ্রহের ইতিহাসের প্রস্তাব করেছিলেন। পূর্ববর্তী সমস্ত পৃথক সময়কাল দ্বিতীয় সময়ের (ইতিহাস) অন্তর্গত যা দুটি দীর্ঘ সময়ের মধ্যে একটি অপেক্ষাকৃত সংক্ষিপ্ত ক্ষণস্থায়ী পর্যায়।

## ইতিহাস লিখন

১৯শ শতাব্দীতে ইতিহাস লিখনের শিকড়গুলো এই ধারণার সাথে আবদ্ধ যে প্রাথমিক উৎসগুলোর সঙ্গে একটি শক্তিশালী সংযোগের দ্বারা লিখিত ইতিহাস "বৃহৎ ছবি", অর্থাৎ একটি সাধারণ, সর্বজনীন ইতিহাস, এর সঙ্গে একীভূত হতে পারে। উদাহরণস্বরূপ, ১৯শ শতাব্দীর সম্ভবত প্রাক-প্রখ্যাত ইতিহাসবিদ লেওপল্ড ফন রাঙ্কে তাঁর কর্মজীবনের শেষের দিকে একটি সার্বজনীন ইতিহাস লিখনের চেষ্টা করেছিলেন এবং প্রতিষ্ঠা করেন **রাঙ্কীয় ঐতিহাসিক প্রত্যক্ষবাদ**, যেটি ইতিহাস লিখনের একটি ধ্রুপদী ধারা যা এখন উত্তর-আধুনিকতার বিরুদ্ধে দাঁড়িয়েছে। বিশ্ব ইতিহাসবিদ অসভাল্ট স্পেংলা ও আর্নল্ড জোসেফ টয়েনবির কর্ম প্রাথমিক উৎসভিত্তিক ইতিহাস এবং সার্বজনীন ইতিহাসকে একীভূত করার প্রচেষ্টার উদাহরণ। স্পেংলার কর্ম আরও সাধারণ; টয়েনবি একটি তত্ত্ব তৈরি করেছিলেন যা "সভ্যতা" অধ্যয়নকে উৎসভিত্তিক ইতিহাস লিখন ও সার্বজনীন ইতিহাস লিখনের একীকরণের সাথে এগিয়ে যেতে দেয়। উভয় লেখকই ইতিহাসের সাধারণ উপস্থাপনায় লক্ষ্যবিদ্যার তত্ত্বগুলোকে অন্তর্ভুক্ত করার চেষ্টা করেছিলেন। টয়েনবিকে একটি একক বিশ্ব রাষ্ট্রের উত্থানে সার্বজনীন ইতিহাসের *তেলোস* (লক্ষ্য) হিসাবে পাওয়া যায়।

## তথ্যসূত্র

জাতীয় ইতিহাসের সমষ্টির
বিষয়শ্রেণী:সর্বজনীন ইতিহাসের বই
বিষয়শ্রেণী:ইতিহাস সঙ্কলন
বিষয়শ্রেণী:সাহিত্যকর্মের প্রকার
দেহ গাপ-ই মাহমুদি

**দেহ গ্যাপ-ই মাহমুদি** (    , **দেহ গাপ-ই মামাদি** নামেও রোমানাইজড ; **দেহ-ই গ্যাপ** এবং **দেহ গাপ** নামেও পরিচিত)  ইরানের দোশমন জিয়ারি গ্রামীণ জেলা, দোসমান জিয়ারি জেলা, মামাসানী কাউন্টি, ফার্স প্রদেশের একটি গ্রাম । ২০০৬ এর আদমশুমারিতে, এর জনসংখ্যা ১৭৭ পরিবারে ৬০৯ জন ছিল।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ইরানের গ্রামীণ জেলা
বদর মিয়াঁদাদ

থাম্ব
**বদর মিয়াঁদাদ খান** (১৭ই ফেব্রুয়ারি ১৯৬২ – ২রা মার্চ ২০০৭) ছিলেন পাকিস্তানের একজন কাওয়ালি গায়ক লোকে যাকে **বদর আলি খান** নামেও চিনত। পাকিস্তান থেকে তার বাইশটি অ্যালবাম বের হয়। উপরন্তু তার কিছু অ্যালবাম যুক্তরাজ্য এবং ভারতের ব্যানারেও মুক্তি পায়।

## প্রারম্ভিক জীবন এবং কর্মজীবন
কাওয়ালির জন্য বিখ্যাত এমন একটি পরিবারে ১৯৬০ সালে পাকিস্তানের পাকপত্তনে ওস্তাদ বদর মিয়াঁদাদ জন্মগ্রহণ করেন। তার পিতা ওস্তাদ মিয়াঁদাদ এবং পিতামহ **ওস্তাদ দীন মুহম্মদ কাওয়াল** পাঞ্জাবি ভাষার স্বনামধন্য কাওয়াল ছিলেন। তিনি ছিলেন প্রয়াত ওস্তাদ নুসরাত ফতেহ আলী খানের চাচাতো ভাই এবং ভগ্নিপতি।

বদর মিয়াঁদাদ ১৯৭৫ সালে কাওয়ালি দিয়ে তার ক্যারিয়ার শুরু করেন এবং ১৯৮০ এর দশকের মাঝামাঝি তিনি কিছু খ্যাতি অর্জন করেন। তিনি সালমান খান অভিনীত বিরোদ সহ বলিউডের বেশ কিছু চলচ্চিত্রের জন্য সঙ্গীত রচনা করেন। তিনি চুপকে চুপকে, লাহোরিয়া, ইব্রত, বুত শিখন (১৯৯৪), এবং জান্নাত কি তালাশ (১৯৯৯) সহ বেশ কয়েকটি পাকিস্তানি চলচ্চিত্রের জন্যও সঙ্গীত রচনা করেন। এদের মধ্যে জান্নাত কি তালাশ শ্রেষ্ঠ চলচ্চিত্র ক্যাটাগরিতে নিগার পুরস্কার জিতেছিল।

## জনপ্রিয় কাওয়ালি
* *আউয়াল হামদ সানা-ই-ইলাহি জো মালিক হর হর দা* – ঊনবিংশ শতকের বিখ্যাত সুফি কবি মিয়াঁ মুহাম্মদ বখশ (১৮৩০-১৯০৭) এর  লেখা কালাম
* *আইমে পাঞ্জ ওয়ালে মারনা অ্যা ফেরে, মাসিতোঁ তেইনু কি লাভনা* – অষ্টাদশ শতকের আরেক সুফি কবি বুল্লেহ শাহ এর কালাম
* *দম দম হুসেইন মওলা হুসেইন*
* *জশন-ই-আমাদ-ই-রাসূল*
* *তু নাহি তে তৈরিয়াঁ ইয়াদাঁ সহি* 
* *গঞ্জ শকর, ওয়ালিয়ান দা রাজা*'
* *হুসান ওয়ালো খুদা কে লি ছোড়দো, আশিকোঁ কো জালানা বুরি বাত হ্যায়*
* *বান জা মালাং ঘউস দা*

বদর মিয়াঁদাদ খান তার চাচাতো ভাই বিখ্যাত ওস্তাদ নুসরাত ফতেহ আলি খানের মতোই কাওয়ালির রিমিক্স প্রকল্প নিয়ে পরীক্ষা-নিরীক্ষা করেছেন। কাওয়ালির এই ধরনের সংমিশ্রণে সচরাচর ঐতিহ্যবাহী কাওয়ালি গানগুলোকে আধুনিক বাদ্যযন্ত্র এবং সমসাময়িক ছন্দে পরিবেশন করা হয়। প্রযোজক ও সুরকার সুরেশ ভার্মার সাথে কাজ করে বদর খান *গুড কর্ম ওয়ান* অ্যালবামটি তৈরি করেন। এটি ছিল কাওয়ালির ফিউশন ঘটানো সর্বাধিক বিক্রি হওয়া অ্যালবাম।

বদর খানের "রাতাঁ কালিয়া" (কালো রাত) কাওয়ালিটি বিখ্যাত আমেরিকান টিভি শো ব্রেকিং ব্যাডের ৩য় মৌসুমের ৭ম পর্বে ফিচারিং করা হয়েছিল।

## মৃত্যু
বদর মিয়াঁদাদ মাত্র ৪৭ বছর বয়সে ২০০৭ এর ২রা মার্চ লাহোরে হার্ট অ্যাটাকের কারণে মারা যান। দুই বছর পূর্বে ডায়াবেটিসজনিত জটিলতা এবং রক্তচাপের সমস্যা থেকে তার হৃদযন্ত্রের ত্রুটির সৃষ্টি হয়। মৃত্যুর কয়েক মাস আগে তিনিও প্যারালাইসিসে আক্রান্ত হন। মৃত্যুর পূর্বে তিনি দুই বছর ধরে শয্যাশায়ী ছিলেন এবং এক বছর আগে কাওয়ালি গাওয়া ছেড়ে দেন।

সুপরিচিত কাওয়ালি গায়ক ছোট ভাই শের মিয়াঁদাদের ভাষ্য অনুসারে, বদর খান পাঁচ বছর আগে একবার হৃদরোগে আক্রান্ত হয়েছিলেন। এরপর ২০০৭ এর ২রা মার্চে তিনি আরেকবার মারাত্মক হার্ট অ্যাটাকের শিকার হন এবং দুনিয়া থেকে চির বিদায় গ্রহণ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৬২-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:পাকিস্তানি কাওয়ালি শিল্পী
বিষয়শ্রেণী:পাঞ্জাবি ব্যক্তি
বিষয়শ্রেণী:২০ শতকের পাকিস্তানের পুরুষ গায়ক
বিষয়শ্রেণী:সুফি সঙ্গীতের শিল্পী
বিষয়শ্রেণী:ফতেহ আলি খানের পরিবার
বিষয়শ্রেণী:১৯৬০-এ জন্ম
আইয়োটা২ নর্মি

**আইয়োটা<sup>২</sup> নর্মি** (ইংরেজি: Iota2 Normae; ι2 Normae-এর লাতিনকৃত রূপ) হল দক্ষিণ আকাশের নর্মা তারামণ্ডলের অন্তর্ভুক্ত একটি একক নীল-সাদা তারা। এটির অবস্থান রিগিল কেন্টাউরাসের পশ্চিমে, কিন্তু আকাশগঙ্গা ছায়াপথের পটে এটিকে চিহ্নিত করা কঠিন। এটির আপাত মান +৫.৫৭ হওয়ায় এটিকে খালি চোখে অস্পষ্টভাবে দেখা যায়। লম্বন দৃষ্টিভ্রম পরিমাপ করে জানা গিয়েছে এটি সূর্য থেকে  দূরে অবস্থিত। এই দূরত্বে মধ্যবর্তী ধূলিকণার জন্য দৃশ্যগত আপাত মান ০.২৪ আন্তঃনাক্ষত্রিক নির্বাপণ ফ্যাক্টরে হ্রাস পায়। এই তারাটির ব্যাসার্ধীয় গতিবেগ শূন্য, যা ইঙ্গিত করে এটি সূর্যের নিকট এগিয়েও আসছে না, আবার সূর্য থেকে দূরেও সরে যাচ্ছে না।

আইয়োটা২ নর্মি হল বি৯.৫ পাঁচ নাক্ষত্রিক শ্রেণির একটি বি-শ্রেণির প্রধান-পর্যায়ভুক্ত তারা। এটির ভর সূর্যের ভর অপেক্ষা ২.৬ গুণ বেশি এবং এটির ব্যাসার্ধ সূর্যের ব্যাসার্ধ অপেক্ষা ৩.১ গুণ বড়ো। তারাটি আনুমানিক ২৫৭ মিলিয়ন বছর পুরনো এবং ১১১ কিলোমিটার/সেকেন্ড প্রক্ষিপ্ত আবর্তন গতিবেগে নিজের অক্ষের চারিদিকে ঘুরছে। এটি ১০,৫৯৩ কেলভিন কার্যকরী তাপমাত্রায় এটির আলোকমণ্ডল থেকে সূর্যের ঔজ্জ্বল্য অপেক্ষা প্রায় ৪০ গুণ বেশি ঔজ্জ্বল্য বিকিরণ করে।

## তথ্যসূত্র

## বহিঃসংযোগ
* Alcyone page 

নর্মি, আইয়োটা২
বিষয়শ্রেণী:নর্মা (তারামণ্ডল)
নর্মি, আইয়োটা২
বিষয়শ্রেণী:ডারচমাস্টারাং বস্তু
১৪৪৪৮০
৫৯৯৪
০৭৯১৫৩
চিরায়ত পদার্থবিজ্ঞান

থাম্ব|আর্কিমিডিসের সরল যন্ত্র (লিভার) এর নীতি।
**চিরায়ত পদার্থবিজ্ঞান** বা **সনাতনী পদার্থবিজ্ঞান** হল আধুনিক ও অধিক বিস্তৃত তত্ত্বের আবির্ভাবের পূর্বে প্রচলিত পদার্থবিজ্ঞানের বিভিন্ন তত্ত্বের সম্মিলন। সাধারণত বর্তমানে গৃহীত কোনো তত্ত্ব আধুনিক বলে বিবেচিত হলে, পূর্বে প্রচলিত তত্ত্ব এবং পূর্বের তত্ত্বের উপর ভিত্তি করে নির্মিত নতুন তত্ত্বসমূহ চিরায়ত পদার্থবিজ্ঞানের অন্তর্ভুক্ত বলে বিবেচনা করা হয়। চিরায়ত পদার্থবিজ্ঞানের কিছু শাখা হলো বলবিজ্ঞান, শব্দবিজ্ঞান, তাপ ও তাপগতি বিজ্ঞান, বিদ্যুৎ ও চৌম্বক বিজ্ঞান এবং আলোক বিজ্ঞান।

আধুনিক পদার্থবিজ্ঞানের ধারণাসমূহ বেশ জটিল হওয়ায় কোনো ঘটনা ব্যাখায় প্রায়ই চিরায়ত পদার্থবিজ্ঞানের সাহায্য নেওয়া হয়। অধিকাংশ সময়ই চিরায়ত পদার্থবিজ্ঞান বলতে ১৯০০ শতকের পূর্বে প্রচলিত পদার্থবিজ্ঞানকে নির্দেশ করা হয়। অপরদিকে, আধুনিক পদার্থবিজ্ঞান বলতে ১৯০০ শতকের পরের পদার্থবিজ্ঞানকে নির্দেশ করা হয় যেখানে আপেক্ষিকতার তত্ত্ব এবং কোয়ান্টাম বলবিদ্যা ব্যবহার করা হয়।

## সংক্ষিপ্ত বর্ণনা

## আধুনিক পদার্থবিজ্ঞানের সাথে তুলনা

## আরও দেখুন

* আধুনিক পদার্থবিজ্ঞান

## তথ্যসূত্র

বিষয়শ্রেণী:চিরায়ত পদার্থবিজ্ঞান
বিষয়শ্রেণী:পদার্থবিজ্ঞানের ইতিহাস
বিষয়শ্রেণী:পদার্থবিজ্ঞানের দর্শন
রনওয়েন উইলিয়ামস

থাম্ব
**রনওয়েন হেইডেন উইলিয়ামস** (, ; জন্ম: ২১ জানুয়ারি ১৯৯২; **রনওয়েন উইলিয়ামস** নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লিগের শীর্ষ স্তর দক্ষিণ আফ্রিকান প্রিমিয়ারশিপের ক্লাব মামেলোদি সানডাউন্স এবং দক্ষিণ আফ্রিকা জাতীয় দলের হয়ে গোলরক্ষক হিসেবে খেলেন।

২০১১ সালে, উইলিয়ামস দক্ষিণ আফ্রিকা অনূর্ধ্ব-২০ দলের হয়ে খেলার মাধ্যমে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। প্রায় এক বছর যাবত দক্ষিণ আফ্রিকার বয়সভিত্তিক দলের হয়ে খেলার পর, তিনি ২০১৪ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৬০ ম্যাচে অংশগ্রহণ করেছেন।

## প্রারম্ভিক জীবন
রনওয়েন হেইডেন উইলিয়ামস ১৯৯২ সালের ২১শে জানুয়ারি তারিখে দক্ষিণ আফ্রিকার পোর্ট এলিজাবেথে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
উইলিয়ামস দক্ষিণ আফ্রিকা অনূর্ধ্ব-২০ এবং দক্ষিণ আফ্রিকা অনূর্ধ্ব-২৩ দলের হয়ে খেলার মাধ্যমে দক্ষিণ আফ্রিকার প্রতিনিধিত্ব করেছেন। ২০১১ সালের ২০শে এপ্রিল তারিখে তিনি লেসেথো অনূর্ধ্ব-২০ দলের বিরুদ্ধে ম্যাচে দক্ষিণ আফ্রিকা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। উইলিয়ামস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

২০১৪ সালের ৫ই মার্চ তারিখে, ২২&nbsp;বছর, ১&nbsp;মাস ও ১২&nbsp;দিন বয়সে, ডান পায়ে ফুটবল খেলায় পারদর্শী উইলিয়ামস ব্রাজিলের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে দক্ষিণ আফ্রিকার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ব্রাজিল ৫–০ গোলের ব্যবধানে জয়লাভ করেছিল। দক্ষিণ আফ্রিকার হয়ে অভিষেকের বছরে উইলিয়ামস সর্বমোট ২ ম্যাচে অংশগ্রহণ করেছেন।

উইলিয়ামস মরক্কোতে অনুষ্ঠিত ২০২৫ আফ্রিকা কাপ অব নেশন্সের জন্য উগো ব্রসের অধীনে প্রকাশিত দক্ষিণ আফ্রিকা দলে স্থান পেয়েছিলেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:মামেলোদি সানডাউন্স ফুটবল ক্লাবের খেলোয়াড়
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
বিষয়শ্রেণী:দক্ষিণ আফ্রিকার আন্তর্জাতিক যুব ফুটবলার
বিষয়শ্রেণী:দক্ষিণ আফ্রিকার অনূর্ধ্ব-২০ আন্তর্জাতিক ফুটবলার
বিষয়শ্রেণী:দক্ষিণ আফ্রিকার অনূর্ধ্ব-২৩ আন্তর্জাতিক ফুটবলার
বিষয়শ্রেণী:দক্ষিণ আফ্রিকার পুরুষ আন্তর্জাতিক ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:২০১৯ আফ্রিকা কাপ অব নেশন্সের খেলোয়াড়
বিষয়শ্রেণী:২০২৩ আফ্রিকা কাপ অব নেশন্সের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:পোর্ট এলিজাবেথের ক্রীড়াবিদ
বিষয়শ্রেণী:ইংল্যান্ডে প্রবাসী পুরুষ ফুটবলার
অ্যামারান্থাস অ্যাকান্থোকাইটন

**''অ্যামারান্থাস অ্যাকান্থোকাইটন** (Amaranthus acanthochiton*) অ্যামারান্থাসি পরিবারের অ্যামারান্থাস গণের একটি একবর্ষজীবী উদ্ভিদ প্রজাতি। এটি দক্ষিণ-পশ্চিম [[মার্কিন যুক্তরাষ্ট্র]] ([[অ্যারিজোনা]], [[নিউ মেক্সিকো]], [[টেক্সাস]] এবং [[ইউটা]]) এবং উত্তর [[মেক্সিকো]] (চিহুয়াহুয়া) এর স্থানীয় উদ্ভিদ। এই সমস্ত অঞ্চলগুলোতে উদ্ভিদটি ১০০০-২০০০ মিটার উচ্চতায় বৃদ্ধি পাচ্ছে অন্যান্য অঞ্চলের তুলনায় অস্বাভাবিক।

ইংরেজিতে এটি গ্রিনস্ট্রাইপ (Greenstripe) নামেও পরিচিত, বাংলায় যা হরিতডোরার কাছাকাছি।

এটি একটি ডায়োসিয়াস উদ্ভিদ যা ১০-৮০ সেমি লম্বা হয়। এর পাতাগুলো সরু যা লম্বায় ২-৮ সেমি এবং চওড়ায় ২-১২ মিমি। ফুলগুলি ফ্যাকাশে সবুজ রঙের, ঘন প্রান্তীয় মঞ্জরী বা টার্মিনাল স্পাইকে উৎপাদিত হয়। বীজগুলি বাদামী এবং ১-১.৩ মিমি ব্যাসবিশিষ্ট, ২-২.৫ মিমি এর একটি অ্যাচেনে সেগুলো ধারণ করে রাখে।

ইউটাতে এটি গুরুতরভাবে বিপন্ন এবং অ্যারিজোনায় বিপন্ন প্রজাতি (যদিও কোনও স্থিতি নির্ধারণ করা হয়নি) হিসেবে ধরা হয়ে থাকে।

বীজ এবং কচি পাতা [[হোপি|হোপি ইন্ডিয়ানরা]] খাদ্যের উৎস হিসাবে ব্যবহার করত। এর বীজগুলিকে পোরিজ বা জাউ হিসাবে এবং পাতাগুলি সবুজ শাক হিসাবে রান্না করা হত।

== তথ্যসূত্র ==

== বহিঃসংযোগ ==
* [http://www.efloras.org/florataxon.aspx?flora_id=1&taxon_id=242415658 উত্তর আমেরিকার উদ্ভিদ:*অ্যামারান্থাস অ্যাকান্থোকাইটন'']

বিষয়শ্রেণী:ক্রান্তীয় কৃষি
বিষয়শ্রেণী:শাক
বিষয়শ্রেণী:ডায়োসিয়াস উদ্ভিদ
বিষয়শ্রেণী:উত্তর-পূর্ব মেক্সিকোর উদ্ভিদ
বিষয়শ্রেণী:দক্ষিণ-পশ্চিম যুক্তরাষ্ট্রের উদ্ভিদ
বিষয়শ্রেণী:দক্ষিণ-মধ্য যুক্তরাষ্ট্রের উদ্ভিদ
বিষয়শ্রেণী:আদিবাসী আমেরিকান রন্ধনপ্রণালীতে ব্যবহৃত উদ্ভিদ
বিষয়শ্রেণী:বাস্তুক
বিষয়শ্রেণী:উপশস্য
হারিস রউফ

**হারিস রউফ** (; জন্ম ৭ নভেম্বর ১৯৯৩) হলেন একজন পাকিস্তানি ক্রিকেটার। ২০২০ সালের জানুয়ারিতে পাকিস্তান ক্রিকেট দলের হয়ে তার আন্তর্জাতিক অভিষেক হয়। ২০১৮ সালের ৫ অক্টোবর ২০১৮ আবুধাবি টি-টোয়েন্টি ট্রফিতে লাহোর কালান্দার্সের হয়ে তার টুয়েন্টি২০ ক্রিকেটে অভিষেক হয়। ২০১৮ সালের নভেম্বরে, ২০১৯ পাকিস্তান সুপার লিগ টুর্নামেন্টের জন্য প্লেয়ার্স ড্রাফটে লাহোর কালান্দার্স তাকে কিনেছিল।

## ঘরোয়া কর্মজীবন
থাম্ব|ইংল্যান্ডের কাউন্টি ক্রিকেট টুর্নামেন্টে বল করছেন হ্যারিস
ইসলামাবাদ মডেল কলেজের ছাত্র থাকাকালীন তিনি ক্রিকেটের চেয়ে ফুটবলে বেশি আগ্রহী ছিলেন, তার স্কুলকে তিনি ফুটবল ট্রফি পেতে সাহায্য করেছিলেন। তিনি আন্তর্জাতিক ইসলামী বিশ্ববিদ্যালয়, ইসলামাবাদ ক্রিকেট দলে যোগদান করেন এবং যখন তার কোচ তাকে ২০১৭ সালের সেপ্টেম্বরে গুজরানওয়ালাতে অনুষ্ঠিত লাহোর কালান্দার্স এর ট্রায়ালে যোগ দিতে বলেন, তখন তিনি প্রথমে অনিচ্ছা প্রকাশ করেন। যদিও তিনি পরবর্তিতে সম্মত হন এবং আকিব জাভেদ তাকে দেখেছিলেন, যিনি তাকে অস্ট্রেলিয়ায় ক্রিকেট খেলতে প্রেরণ করেছিলেন, তারপরে তিনি ২০১৮ আবুধাবি টি-টোয়েন্টি ট্রফির জন্য লাহোর কালান্দার্সের জন্য নির্বাচিত হন, যা তার ঘরোয়া কর্মজীবনের অভিষেক হিসেবেও চিহ্নিত হয়।

## তথ্যসূত্র

## বহিঃসংযোগ
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:বেলুচিস্তানের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:রাওয়ালপিন্ডি থেকে আগত ক্রিকেটার
বিষয়শ্রেণী:মেলবোর্ন স্টার্সের ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:ইয়র্কশায়ারের ক্রিকেটার
ডুয়ান ইয়ংপিং

**ডুয়ান ইয়ংপিং** (  জন্ম  ;  ১৯৬১) একজন চীনা বিলিয়নেয়ার উদ্যোক্তা এবং বৈদ্যুতিক প্রকৌশলী। তিনি সুবার ইলেকট্রনিক্স ইন্ডাস্ট্রি কর্পোরেশন (প্রাক্তন সিইও) এবং বিবিকে ইলেকট্রনিক্স গ্রুপ (বর্তমান চেয়ারম্যানও) উভয়ের প্রতিষ্ঠাতা। বিবিকে ইলেক্ট্রনিক্স প্রথমে গেম তৈরি করত। তারপর তারা অপো নামে অডিও প্লেয়ার এবং ভিভো নামে সিডি প্লেয়ার তৈরি করত। এগুলো বর্তমানে মোবাইল কোম্পানি হিসেবে বিশ্বব্যাপী জনপ্রিয়।  ২০১৮ সালের হুরুন চীনের ধনী তালিকা অনুসারে ডুয়ানের মোট সম্পদের পরিমাণ $১.৫ বিলিয়ন ছিল। 

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চীনা প্রযুক্তি কোম্পানি প্রতিষ্ঠাতা
বিষয়শ্রেণী:ইলেকট্রনিক্স ব্যবসায়ী
বিষয়শ্রেণী:চীনের রেনমিন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চীনের ইলেকট্রনিক্স কোম্পানি
বিষয়শ্রেণী:চীনা শতকোটিপতি
বিষয়শ্রেণী:ওয়ানপ্লাস ব্যক্তি
কিলিক গিরিপথ

**কিলিক পাস** বা **কিলিক গিরিপথ** (উচ্চতা  ; ; উর্দু کلوک پاس), 2l) মিন্টাকা গিরিপথের পশ্চিমে পাকিস্তানের গিলগিট-বালতিস্তান এবং চীনের জিনজিয়াংয়ের মধ্যে কারাকোরাম পর্বতমালার উচ্চ পর্বত গিরিপথ। দুটি পাস প্রাচীন কালে উত্তর থেকে উচ্চ হুনজা উপত্যকায় (যাকে গোজাল উপত্যকাও বলা হয়) যাওয়ার প্রধান প্রবেশপথ ছিল। উপরন্তু, প্রাচীন গিরিপথ দুইটি

দক্ষিণ থেকে চালাচিগু উপত্যকা এবং তাঘদুম্বাশ পামির পৌঁছানোর জন্য ব্যবহৃত পথ ছিল।

## ইতিহাস
প্রাচীন কালে, মিন্টাকা পাস এবং কিলিক পাস তারিম অববাহিকা থেকে উত্তর ভারতে সবচেয়ে সংক্ষিপ্ত এবং দ্রুততম পথ ছিল, এবং একটি যা সাধারণত সারা বছর খোলা ছিল, তবে অত্যন্ত বিপজ্জনক এবং কেবল পায়ে হেঁটে ভ্রমণকারীদের জন্য উপযুক্ত ছিল। তাশকুরগান থেকে একজন দক্ষিণে মাত্র ৭০ কিলোমিটার (৪০ মাইল) অতিক্রম করে আধুনিক দিনের চালাচিগু নদীর সংযোগস্থলে যান। প্রায় ৮০ কিলোমিটার (৫০ মাইল) পশ্চিমে এই উপত্যকার পশ্চিমে একজন মিনতাকা পাস (এবং ৩০ কিলোমিটার (২০ মাইল) এগিয়ে, বিকল্প কিলিক পাস পর্যন্ত পৌঁছেছিল, যা উভয়ই উপরের হুনজার দিকে নিয়ে যায় যেখান থেকে কেউ কুখ্যাত রফিক বা "ঝুলন্ত প্যাসেজ" গিলগিত এবং কাশ্মীর বা গান্ধারন সমভূমিতে যেতে পারে।

বোঝাই প্রাণীদের মিনতাকা এবং কিলিক পাসগুলি উপরের হুনজাতে নিয়ে যাওয়া যেতে পারে (উভয়ই সারা বছর খোলা থাকে), তবে তারপরে কুলি (কুলিদের) দ্বারা গিলগিতে বোঝাই বহন করতে হবে (একটি ব্যয়বহুল এবং বিপজ্জনক অপারেশন)।  সেখান থেকে, কার্গোগুলি আবার প্যাক পশুর উপর পুনরায় লোড করা যেতে পারে এবং হয় পূর্বে কাশ্মীরে এবং তারপরে তক্ষশীলায় (একটি দীর্ঘ পথ), বা পশ্চিমে চিত্রাল যা জালালাবাদ বা সোয়াত হয়ে পেশোয়ারে অপেক্ষাকৃত সহজ অ্যাক্সেস সরবরাহ করে।

হিমবাহ বরফের মোটামুটি সাম্প্রতিক অগ্রগতির আগ পর্যন্ত প্রাচীন কালে মিনটাকা পাসটিই ছিল প্রধান ব্যবহৃত। মিন্টাকা গিরিপথের হিমবাহের পর, কিলিক পাসটি চীন ও আফগানিস্তান থেকে আসা কাফেলাদের পছন্দের ছিল কারণ এটি প্রশস্ত, হিমবাহমুক্ত এবং কাফেলার প্রাণীদের জন্য যথেষ্ট চারণভূমি সরবরাহও ছিল।

"সেক্রেড রক অফ হুনজা"-তে অসংখ্য পেট্রোগ্লিফ রয়েছে যেখানে খারোস্থি শিলালিপির সাথে মাউন্টেড ঘোড়সওয়ার এবং আইবেক্স চিত্রিত করা হয়েছে যেখানে সাকা এবং পহলাভা শাসকদের উল্লেখ রয়েছে। ইতিহাসবিদরা মূল্যায়ন করেন যে মাউয়েস অবশ্যই খ্রিস্টপূর্ব প্রথম শতাব্দীতে তক্ষশীলা দখলের জন্য মিনতাকা বা কিলিক পাস দিয়ে কারাকোরাম রুট ব্যবহার করেছিলেন।

১৮৯০-এর দশকে ব্রিটিশরা রাশিয়ার বিপক্ষে গ্রেট গেমের অংশ হিসেবে পাসের কাছে আউটপোস্ট স্থাপন করে। অঞ্চলটি জরিপ করা হয়েছিল এবং রাশিয়ান আক্রমণের ক্ষেত্রে কিলিক পাসকে সহজেই প্রতিরক্ষাযোগ্য বলে মনে করা হয়েছিল। এটি সম্ভবত এলাকার সীমারেখাকে প্রভাবিত করেছে।

## বর্তমান অবস্থা
খুঞ্জেরাব পাসের আরও দক্ষিণে নতুন কারাকোরাম হাইওয়ে নির্মাণের পর থেকে, পাসটি ব্যবহারের বাইরে পড়ে গেছে। ২০১০ এর দশকের শেষের দিকে, পাকিস্তানের দিকে, কিছু ট্রেকিং কোম্পানি আছে যারা কিলিক পাসে ভ্রমণের প্রস্তাব দেয়।  চীনের দিকে, কিলিক পাসের চারপাশের পুরো উপত্যকা দর্শকদের জন্য বন্ধ করে দেওয়া হয়েছে; যাইহোক, এলাকার স্থানীয় বাসিন্দা এবং পশুপালকদের প্রবেশের অনুমতি দেওয়া হয়েছে।
## আরো পড়ুন
* চীন-পাকিস্তান সীমান্ত
* বেইক পাস
* টেগারমানসু পাস
* ওয়াখজির পাস
* মিনটাকা পাস
* চালচিগু উপত্যকা
* আফগানিস্তান-চীন সীমান্ত
* চীন-তাজিকিস্তান সীমান্ত

## পাদটীকা

বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:পাকিস্তানের ভূগোল
বিষয়শ্রেণী:জিনজিয়াংয়ের গিরিপথ
বিষয়শ্রেণী:কারাকোরামের গিরিপথ
বিষয়শ্রেণী:চীনের পর্বত গিরিপথ
বিষয়শ্রেণী:রেশম পথের উপর অবস্থিত স্থান
অস্ট্রেলিয়া জাতীয় অনূর্ধ্ব-২০ ফুটবল দল

**অস্ট্রেলিয়া জাতীয় অনূর্ধ্ব-২০ ফুটবল দল** (; যা **অস্ট্রেলিয়া অনূর্ধ্ব-২০** নামেও পরিচিত) হচ্ছে আন্তর্জাতিক ফুটবলে অস্ট্রেলিয়ার প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম অস্ট্রেলিয়ার ফুটবলের সর্বোচ্চ নিয়ন্ত্রক সংস্থা অস্ট্রেলিয়া ফুটবল ফেডারেশন দ্বারা নিয়ন্ত্রিত হয়। ১৯৭৮ সালের ১১ই নভেম্বর তারিখে, অস্ট্রেলিয়া অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; নিউজিল্যান্ডের অকল্যান্ডে অনুষ্ঠিত পাপুয়া নিউগিনি অনূর্ধ্ব-২০ দলের বিরুদ্ধে উক্ত ম্যাচে তারা ৯–০ গোলের ব্যবধানে জয়লাভ করেছিল।

৪৫,৫০০ ধারণক্ষমতাবিশিষ্ট সিডনি ফুটবল স্টেডিয়ামে *সকারুস* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় অস্ট্রেলিয়ার সিডনিতে অবস্থিত। বর্তমানে এই দলের ম্যানেজারের দায়িত্ব পালন করছেন অস্ট্রেলীয় সাবেক ফুটবল খেলোয়াড় গ্যারি ভান ইগমন্ড।

অস্ট্রেলিয়া অনূর্ধ্ব-২০ এপর্যন্ত ১৫ বার ফিফা অনূর্ধ্ব-২০ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৯৩ ফিফা অনূর্ধ্ব-২০ বিশ্বকাপের তৃতীয় স্থান নির্ধারণীতে পৌঁছানো, যেখানে তারা ইংল্যান্ড অনূর্ধ্ব-২০ দলের কাছে ১–২ গোলের ব্যবধানে পরাজিত হয়েছে। অন্যদিকে, এএফসি অনূর্ধ্ব-২০ এশিয়ান কাপে অস্ট্রেলিয়া অনূর্ধ্ব-২০ এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে ২০১০ এএফসি অনূর্ধ্ব-২০ এশিয়ান কাপের ফাইনালে পৌঁছানো, যেখানে তারা উত্তর কোরিয়া অনূর্ধ্ব-২০ দলের কাছে ২–৩ গোলের ব্যবধানে পরাজিত হয়েছে।

টমি ওয়ার, মার্ক বিরিগিটি, কফি ড্যানিং, স্কট ম্যাকডোনাল্ড এবং মিচ নিকোলসের মতো খেলোয়াড়গণ অস্ট্রেলিয়া অনূর্ধ্ব-২০ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### ফিফা অনূর্ধ্ব-২০ বিশ্বকাপ

## তথ্যসূত্র

## বহিঃসংযোগ
*  
* ফিফা-এ অস্ট্রেলিয়া জাতীয় অনূর্ধ্ব-২০ ফুটবল দল  
* এএফসি-এ অস্ট্রেলিয়া জাতীয় অনূর্ধ্ব-২০ ফুটবল দল 

অনূর্ধ্ব-২০
ফুটবল
বিষয়শ্রেণী:এশিয়ার জাতীয় অনূর্ধ্ব-২০ ফুটবল দল
অনূর্ধ্ব-২০
অ্যামারান্থাস অ্যালবাস

***অ্যামারান্থাস অ্যালবাস*** (*Amaranthus albus*) হল সপুষ্পক উদ্ভিদের একটি একবর্ষজীবী প্রজাতি। এটি গ্রীষ্মমণ্ডলীয় আমেরিকার স্থানীয় উদ্ভিদ, তবে ইউরোপ, আফ্রিকা এবং অস্ট্রেলিয়া সহ অন্যান্য স্থানে এর বহুবিস্তৃত অ-স্থানীয় প্রজাতির দেখা মিলে।

এর প্রচলিত ইংরেজি নামগুলো হলো কমন টাম্বলউইড, টাম্বল পিগউইড, টাম্বলউইড, প্রোস্ট্রেট পিগউইড, পিগউইড অ্যামারান্থ, হোয়াইট অ্যামারান্থ, এবং সাদা পিগউইড । 

অমরান্থাস অ্যালবাস ৫০ সেমি (২০ ইঞ্চি) লম্বা একটি একবর্ষজীবী ভেষজ উদ্ভিদ, এর অনেকগুলো শাখা তৈরি হয়। বড় আকারের অ্যালবাসগুলো মারা গেলে এবং শুকিয়ে গেলে টাম্বলউইডে পরিণত হয়। এদের পাতার কুঠরিগুলিতে গুচ্ছাকারে ছোট ছোট সবুজ ফুল তৈরি হয়। পুরুষ এবং মহিলা ফুল একই গুচ্ছ একসাথে মিশে থাকে।

কম্বোডিয়ায়, এই গাছের পাতা (খ্মের ভাষায় যা *phti sâ* নামে পরিচিত) শূকরের খাদ্য হিসাবে ব্যবহৃত হয় এবং মাঝেমধ্যে মানুষেরাও রান্না করে খায়। 

## তথ্যসূত্র

## বহিঃসংযোগ

* জেপসন ম্যানুয়াল ট্রিটমেন্ট
* 

বিষয়শ্রেণী:১৭৫৯-এ বর্ণিত উদ্ভিদ
বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:ভোজ্য উদ্ভিদ
বিষয়শ্রেণী:বাস্তুক
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
অ্যামারান্থাস অ্যান্ডার্সোনাই

***অ্যামারান্থাস অ্যান্ডারসোনাই*** (*Amaranthus anderssonii)* হল অ্যামারান্থাসি পরিবারের অন্তুর্ভুক্ত একটি উদ্ভিদ প্রজাতি। এটি ইকুয়েডরের স্থানীয় উদ্ভিদ।

## তথ্যসূত্র

বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:Plants described in 1933
বিষয়শ্রেণী:Taxonomy articles created by Polbot
বিষয়শ্রেণী:বাস্তুক
বিষয়শ্রেণী:ইকুয়েডরের এন্ডেমিক উদ্ভিদ
অ্যামারান্থাস অস্ট্রালিস

***অ্যামারান্থাস অস্ট্রালিস*** (*Amaranthus australis*) হল অ্যামারান্থাসি পরিবারের অন্তুর্ভুক্ত একটি উদ্ভিদ প্রজাতি। ইংরেজি বলয়ে এটি সাউদার্ন অ্যামারান্থ বা সাউদার্ন ওয়াটার-হেম্প নামেও পরিচিত। উচ্চতার দিক দিয়ে উদ্ভিদটি সাধারণত ১ থেকে ৩ মিটার (৩.৩ থেকে ৯.৮ ফুট) বৃদ্ধি পায়, যদিও কিছু কিছু উদ্ভিদ ৯ মিটার (৩০ ফুট) উচ্চতা পর্যন্ত বৃদ্ধি পায় বলে জানা গেছে। এর কাণ্ডগুলির ব্যাস ৩০ সেন্টিমিটার পর্যন্ত হতে পারে। এটি একটি স্বল্পকালস্থায়ী বহুবর্ষজীবী ভেষজ উদ্ভিদ প্রজাতি।

এটি মার্কিন যুক্তরাষ্ট্র, মেক্সিকো, ওয়েস্ট ইন্ডিজ এবং দক্ষিণ আমেরিকার অনেকগুলো দক্ষিণাঞ্চলীয় রাজ্যে পাওয়া যায়। সাধারণত জলাভূমি অঞ্চলে এদের দেখা মেলে। এপর্যন্ত পাওয়া বৃহত্তম অস্ট্রালিসটি ছিল ৪.৬ মিটার (১৫ ফুট) লম্বা।

## তথ্যসূত্র

* উত্তর আমেরিকার উদ্ভিদ

বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:ক্যারিবীয় দ্বীপপুঞ্জের উদ্ভিদ
বিষয়শ্রেণী:বাস্তুক